Harry Maguire

Jacob Harry Maguire (sündinud 5. märtsil 1993 Sheffieldis) on inglise jalgpallur, kes mängib kaitsjana Inglise kõrgliiga klubis Manchester United ja Inglismaa jalgpallikoondises.

Maguire alustas karjääri kodulinna Sheffieldi meeskonna Sheffield Unitedi noortesüsteemis, esindusmeeskonda võeti ta aastal 2011. Kokku käis ta klubi meeskonnas platsil 166 korda, lisaks sellele valiti ta kolmel korral järjest klubi aasta mängijaks ning korduvalt EFL League One'i aasta sümboolsesse koosseisu.

Aastal 2014 ostis tema mängijaõigused 2,5 miljoni naela eest Hull City, aasta hiljem liitus ta laenulepingu alusel Wigan Athleticu meeskonnaga. Aastal 2017 liikus ta 17 miljoni naela eest Leicester Citysse. 2018. aastal valiti ta Leicester City aasta mängijaks.

2019. aasta juulis siirdus ta Manchester Unitedi. Tema üleminekusumma oli umbes 80 miljonit naelsterlingit, millega sai ta läbi aegade kallimaks kaitsjaks."Harry Maguire: Man Utd agree £80m deal for Leicester defender". BBC Sport. 2.8.2019. Vaadatud 21.2.2021 2020. aasta jaanuaris sai ta Manchester Unitedi kapteniks.

 Koondisekarjäär 
Maguire mängis Inglismaa alla 21-aastaste koondises 2012. aastal ühe mängu.

Inglismaa rahvuskoondises tegi ta debüüdi 8. oktoobril 2017 MM-i valikmängus Leedu vastu."Lithuania 0–1 England". BBC Sport. 8.10.2017. Vaadatud 8.7.2018

Esimese värava koondise särgis lõi ta 2018. aasta maailmameistrivõistluste veerandfinaalis Rootsi vastu."Inglismaa pääses 28-aastase pausi järel MM-il taas nelja hulka". sport.err.ee. 7.7.2018. Vaadatud 8.7.2018

 Viited 

 Välislingid 

 Profiil Manchester United F.C. kodulehel

Kategooria:Inglismaa jalgpallurid
Kategooria:Sheffield United FC mängijad
Kategooria:Hull City AFC jalgpallurid
Kategooria:Wigan Athletic FC mängijad
Kategooria:Leicester City FC mängijad
Kategooria:Manchester United FC mängijad
Kategooria:Premier League'i mängijad
Kategooria:The Championshipi mängijad
Kategooria:League One'i mängijad
Kategooria:Sündinud 1993